**KLINIKA ZA DJEČJE BOLESTI ZAGREB**, Zagreb, Klaićeva 16, raspisuje

**N A T J E Č A J**

1. **za izbor doktoranda u suradničkom zvanju i na radnom mjestu asistenta - 1 izvršitelj (m/ž).**

Radni odnos zasniva se na teret Hrvatske zaklade za znanost (dalje: HRZZ), na temelju natječaja »Projekt razvoja karijera mladih istraživača - izobrazba novih doktora znanosti“ na određeno vrijeme prema uvjetima HRZZ, a za rad na projektu „Crijevne bolesti u djece: pogled izvan probavnog sustava“.

Uvjeti:

**-** završen diplomski ili integrirani studij medicine (doktor medicine)

**-** ukupan prosjek ocjena na prethodnim razinama studija (diplomskom ili integriranom studiju) veći od 4.5

**-** znanje engleskog jezika

**-** poznavanje rada na računalu

Dodatni uvjeti (nije obvezno)

* dosadašnja priznanja, nagrade i sl. za izvrsnost u studiranju i istraživački rad.

Sudjelovanje u znanstveno-istraživačkom radu, objavljeni radovi, osobna izlaganja na znanstvenim konferencijama.

Strani državljani dužni su priložiti i dokaz o priznavanju inozemne visokoškolske kvalifikacije koju je izdala Agencija za znanost i visoko obrazovanje Republike Hrvatske.

Uz prijavu potrebno je priložiti:

**-** životopis,

**-** preslik diplome ili uvjerenje o završenom studiju,

**-** prijepis ocjena svih ispita tijekom studija i ukupan prosjek ocjena na prethodnim razinama studijama

- dokaz o znanju engleskog jezika i poznavanje rada na računalu (potvrda, indeks, svjedodžba)

**-** ostale dokumente kojima se dokazuje ispunjavanje uvjeta iz natječaja,

**-** preslik potvrde fakulteta o upisanom doktorskom studiju ili potpisanu izjavu da će se studij upisati u akad. god. 2021./2022.

Pristupnik (m/ž) koji ima pravo prednosti kod prijama u radni odnos prema posebnom zakonu dužan je u prijavi na natječaj pozvati se na to pravo, priložiti dokaze o tom statusu i ima prednost u odnosu na ostale pristupnike samo pod jednakim uvjetima.
Pristupnici (m/ž) koji imaju pravo na prednost pri zapošljavanju sukladno članku 101. Zakona o pravima hrvatskih branitelja iz Domovinskog rata i članova njihovih obitelji, uz prijavu na javni natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja:[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidati će biti pozivani na razgovor i/ili testiranje i/ili provjeru putem elektroničke adrese koju su naveli u prijavi.

Prijave s dokazima o ispunjavanju uvjeta natječaja podnose se **isključivo poštom** na adresu: Klinika za dječje bolesti Zagreb, Klaićeva 16, 10 000 Zagreb, s naznakom: »Za natječaj – doktorand«.

Na natječaj se mogu javiti osobe oba spola.

Rok za podnošenje prijave s dokazima je 30 dana od objave natječaja u Narodnim novinama.

Nepravovremene i nepotpune prijave neće se razmatrati.

**KLINIKA ZA DJEČJE BOLESTI ZAGREB**

 10 000 ZAGREB, Klaićeva 16